შიმშილის თამაშების ტრილოგია
შიმშილის თამაშების ტრილოგია (ინგლ. The Hunger Games trilogy) — ამერიკელი მწერლის, სიუზენ კოლინზის ტრილოგია. ტრილოგიაში შედის რომანები: „შიმშილის თამაშები“ (2008), „ცეცხლის ალში“ (2009) და „კაჭკაჭჯაფარა“ (2010). მოკლე დროში ტრილოგიაში შემავალი რომანები ბესტსელერები გახდა. პირველი ორი რომანი თითქმის 2 წლის განმავლობაში აშშ-ში ყველაზე გაყიდვადი წიგნების სიაში იყო. კომპანია „Lionsgate“-მა უფლება მოიპოვა ტრილოგიის ყველა ნაწილის ეკრანიზაციაზე. პირველი რომანის მიხედვით ფილმი გამოვიდა 2012 წლის 22 მარტს.